མེས་པོའི་ཁ་རྒྱུན་ལ།སྟོན་རབས་ཆད་ཉི་མས་ཕྱི་བལྟས་བལྟ།ཁོང་སོ་ནམ་བགྲེས་པོས་ཟོར་བ་རྡོར།སོས་རབས་ཆད་ཉི་མས་ཕྱི་བལྟས་བལྟ།ཁོང་ལུག་རྫི་བགྲེས་པོས་གངས་ས་འཚོལ།ཞེས་སྟོན་དུས་ཉི་མའི་ཕྱི་བལྟས་བྱུང་ན་ཐན་པ་འབྱུང་བ་དང༌།དབྱར་དུས་ཉི་མས་ཕྱི་བལྟས་བྱུང་ན་གངས་ཉེན་འབྱུང་བའི་རྟགས་སུ་བཤད་པ་དང༌།ཡང་ཉི་མས་གུར་ཕུབ་ན་ཟླ་བ་གཅིག་ལ་འབབ་རྟགས་དང༌།ཉི་ཤར་གྱི་དུས་སུ་ཤར་ལྷོའི་མདངས་ནག་ན་ཉིན་གུང་སྔོན་ལ་ཆར་བ་འབབ་པ།ཉི་ནུབ་ཀྱི་དུས་ནུབ་བྱང་ཁུལ་གྱི་མདངས་ནག་ན་ནམ་ཕྱེད་ལ་ཆར་བ་འབབ་པ་དང༌།ཕྱི་དྲོ་སྤྲེལ་དུས་ཉི་མ་མ་ནུབ་པའི་སྔ་རོལ་དུ་ཉི་མའི་དཀྱིལ་འཁོར་ལ་རྣ་ཆ་བྱུང་ན་ཕྱི་ཉིན་ཆར་བ་ངེས་པར་འབབ་པའི་རྟགས་སུ་ངོས་འཛིན་བྱེད།